11 Bakeresete ba pele ba ne ba tsaya kgakololo eo tsia. Cecil J. Cadoux, yo e leng mokwalahisitori, o tlhalosa boikutlo jo Bakeresete ba neng ba na le jone ka Puso ka 30-70 C.E. mo bukeng ya gagwe ya The Early Church and the World. A re: “Ga re na bosupi bope jwa gore Bakeresete ba motlha ono ba kile ba dira maiteko ape a go emelana le pogiso ka go dirisa dikgoka. Se ba neng ba ka se dira fela e ne e le go kgala babusi ba bone ka mafoko a a bogale kana go ba tlogela ba akabetse ka go tlhanola direthe. Le fa go ntse jalo, gantsi Bakeresete ba ne ba tsibogela pogiso ka go se dire sepe se se fetang go gana go ikobela ditaelo tsa puso tse ba neng ba di tsaya e le tse di thulanang le go ikobela Keresete, ba dira jalo ba le bonolo mme gone ba tiisitse.”